BSC-LT/ACAData huggingface dataset:
[en] In Galicia (northwest Spain), the spider crab Maja brachydactyla Balss, 1922, is one of the coastal marine invertebrates of greatest commercial interest and economic importance in artisanal fishing. Its population structure is subject to great fishing pressure, and there are important aspects of its biology that are unknown and that are related to the impact of fishing, such as the study of the quality of the eggs influenced by the size of females, since that its understanding would help to implement better management measures to conserve and protect the stocks. The objective of this master's thesis is to analyze the relationship between the quality of the eggs and larvae of the spider crab Maja brachydactyla on the Galician coast, with respect to maternal size. The obtained results showed differences in the nitrogen percentage of the eggs between females of different sizes, and differences in the protein content of the larvae and lipid content of the eggs and larvae of females with different types of diet.

[gl] En Galicia (Noroeste de España), a centola Maja brachydactyla Balss, 1922, é un dos invertebrados mariños costeiros de maior interese comercial e importancia económica na pesca artesanal. As súas poboacións están sometidas a unha gran presión pesqueira. Porén, hai aspectos importantes da súa bioloxía que son descoñecidos e que están relacionados co impacto da pesca. A súa comprensión axudaría a implementar mellores medidas de xestión para protexer os stocks. O obxectivo deste traballo de fin de máster é analizar a relación entre o tamaño materno e a calidade das postas e das larvas da centola Maja brachydactyla no litoral galego. Os resultados obtidos mostraron diferenzas na porcentaxe de nitróxeno dos ovos entre femias de diferentes tamaños, e diferenzas no contido proteico das larvas e lípidos dos ovos e das larvas das femias con diferentes tipos de alimentación.
[en] This Doctoral Thesis is trying to approach the analisys of king and troubadour Don Denis' loving poems and particularly his compositions belonging to the love genre, from the vision and trovadouresque love perspective. So, we start with a corpus made of thirty three loving poems of Don Denis, where the vision of the lady is shown in a explicit way. We also present the commentary of each one of the above mentioned compositions from a rethoric and literary point of view, as well as we justify the critical text using 'neo-lachmanians' actualized text tendencies, and other significant contributions of textual criticism. Besides we study, regarding the vision, the collection of Galician-Portuguese trouvadoresque corpus, establishing a comparision with other contemporary schools as Provençal, which allow us to investigate the innovating elements and Don Denis' masterly poetry within formal homogeneity which our lyric is characterized. Beyond, we include other aspects which are currently presented in studies of this type as troubadour historic personality portrait or, in a more formal way, the poems paleografic transcription, apparatus of variants, metric-estilistic analisys, index of rhymes and glossary.

[gl] Esta Tese de Doutoramento pretende abordar a análise do cancioneiro amoroso do rei e trobador Don Denis, e particularmente das súas composicións pertencentes ao xénero de amor, desde a perspectiva da visión e do amor trobadoresco. Para isto, partimos dun corpus formado por trinta e tres cantigas de amor dionisinas, nas cales aparece recollido de modo explícito o motivo da visión da senhor. En paralelo, presentamos o comentario de cada unha das devanditas composicións desde un punto de vista retórico e literario, así como tamén establecemos o texto crítico baseándonos nas tendencias textuais actualizadas 'neolachmanianas' e noutras aportacións significativas da crítica textual. O noso estudo esténdese, a respecto do topos da visión, ao conxunto do corpus trobadoresco galego-portugués, establecendo igualmente un confronto con outras escolas contemporáneas a ela como a provenzal, o que nos permite examinar os elementos innovadores e a mestría da poesía de Don Denis dentro da homoxeneidade formal que caracteriza a nosa lírica. Alén disto, incluímos outros aspectos habitualmente presentes en estudos destas características como o retrato da personalidade histórica do trobador ou, nun sentido máis formal, a transcrición paleográfica das cantigas, os aparatos de variantes, a análise métrico-estilística, o rimario e o glosario.
[en] Using panel data from 29 OECD countries between 1991-2015 in an economic growth model of two sectors with heterogeneous productivities, we show that the underground economy exerts an effect on the official one. Both economies move in opposite directions because when hidden GDP grows, economic growth is damaged through a negative externality or spillover. However, the marginal productivity of the shadow economy is found to be lower than that of the official one, so, it is possible to some extent that the rules available to control it are effective. The application of different econometric techniques leads to similar conclusions demonstrating the robustness of the results.

[gl] Implementando datos de panel de 29 países da Organización para a Cooperación e o Desenvolvemento Económicos (OCDE) para o período 1991-2015 nun modelo de crecemento económico de dous sectores con produtividades heteroxéneas, móstrase que a economia mergullada exerce un efecto sobre a oficial. Ambas as economías móvense en sentido contrario debido a que cando o PIB oculto crece, dana o crecemento económico mediante unha externalidade ou spillover negativa. Con todo, descóbrese que a produtividade marxinal da economía mergullada é menor que a da oficial, así que é posible que, en certa medida, as normas dispoñibles para controlala sexan efectivas. A aplicación de distintas técnicas econométricas conduce a conclusións similares, demostrando a robustez dos resultados.
[en] Pain and sedation management is a priority of neonatal intensive care, however most practices of pain treatment and assessment in neonatal period have been little studied. Our aim was to know current pain management practices among neonatal intensive care units in Spain. The study is observational, longitudinal and prospective. 30 units participated and 468 infants were included. Of these, 198 (42.3%) received sedative or analgesic medication. 19 different drugs were used during the study period of which the most used was fentanyl. Up to 14 different patterns of drug infusions were used, the most frequent were teh infusion of fentanyl and the combination of fentanyl and midazolam. Pain was evaluated with a clinical scale in 78 of the 468 infants (16.7%). A great variability among units was observed, both in the percentage of patients assesed for pain and in the scales used. In fact, twenty units (66.7%) did not perform evaluation of pain with a clinical scale in any patient. The need for invasive mechanical ventilation was the factor most associated both to receiving sedatives and/or analgesics as to pain assessment with a clinical scale. Our results provide insight into the actual pain management practices used in Spain. This overview of the situation can serve as a basis for the development of national clinical practice guidelines.

[gl] O manexo da dor e a sedación é hoxe en día unha prioridade dos coidados intensivos neonatais, con todo a maioría das pautas de sedoanalxesia e de valoración da dor en idade neonatal foron pouco estudadas. Deseñamos un estudo co obxectivo de determinar a práctica clínica actual en relación ao manexo da dor en unidades de coidados intensivos neonatais en España. O estudo é de tipo observacional, lonxitudinal e prospectivo. Participaron 30 unidades e incluíronse 468 neonatos. Destes, 198 (42,3%) recibiron medicación sedante ou analxésica. En total usáronse durante o período de estudo 19 fármacos distintos, dos cales o máis utilizado foi o fentanilo. Usáronse ata 14 pautas distintas de fármacos en perfusión, sendo as máis frecuentes a infusión de fentanilo e a combinación de fentanilo e midazolam. Avaliouse a dor cunha escala clínica en 78 dos 468 neonatos (16.7%,). Observouse unha gran variabilidade na porcentaxe de pacientes nos que se avaliou a dor e nas escalas utilizadas entre as distintas unidades. De feito, vinte unidades (66.7%) non realizaron avaliación da dor cunha escala clínica en ningún paciente. A necesidade de ventilación mecánica invasiva foi o factor máis asociado tanto ao feito de recibir fármacos sedantes e/ou analxésicos como a recibir unha valoración da dor cunha escala clínica. Os nosos resultados permiten coñecer as pautas reais de manexo da dor utilizadas en España. Este visión global da situación pode servir de base para a elaboración de guías de práctica clínica a nivel nacional.
[en] The abstraction layer provided by APIs allows heterogeneous systems to communicate easily regardless of their underlying technology. Given its essentiality, organisations devote large amounts of effort to implementing, validating, and maintaining their APIs. API-driven methodologies emerge to improve API development processes. Among them, the design-first methodology prioritises agreeing on a detailed API specification before the implementation step begins. This, unlike a code-first methodology, allows the automation of several tasks that depend on the interface type specification. In this work, a design-first framework for the development of REST APIs in the Erlang programming language is presented. The implemented tools allow exposing runtime reconfigurable HTTP servers with automated request validation and routing based on OpenAPI 3.0 specifications. Furthermore, the framework includes a tool for the automatic testing of the implementation with respect to the specification using property-based testing techniques. As a method of evaluating the produced software, the work includes a comparative analysis against similar tools.

[gl] A capa de abstracción que proporcionan as APIs permite que sistemas heteroxéneos se comuniquen de forma sinxela con independencia da súa tecnoloxía subxacente. Dada a súa esencialidade, as organizacións dedican grandes cantidades de esforzo á implementación, validación e mantemento das súas APIs. Co obxectivo de mellorar os procesos de desenvolvemento das APIs, xorden as metodoloxías API-driven. De entre elas, a metodoloxía design-first prioriza acordar unha especificación da API detallada antes de comezar a fase de implementación. Isto, ao contrario que nunha metodoloxía code-first, permite a automatización de diversas tarefas que dependen da especificación de tipos da interface. Neste traballo, preséntase un framework design-first para o desenvolvemento de APIs REST na linguaxe de programación Erlang. As ferramentas implementadas permiten expoñer servidores HTTP reconfigurables en tempo de execución con validación e encamiñamento automático de peticións a partir de especificacións OpenAPI 3.0. Ademais, o framework inclúe unha ferramenta para a validación automática da implementación con respecto á especificación empregando técnicas de probas baseadas en propiedades. Como método de avaliación do software producido, o traballo inclúe unha análise comparativa con ferramentas similares.
[en] The architectural project is the center of this research in which the phenomenon of the game is contemplated as interpretative paradigm of the projectual fact at the structural level. The work has been organized into three sections: conceptual, analytical and experimental, which aim to include completely the researching field. The conceptual section of the study aims to define what is meant by structural character of the architectural project, and within it, game concept acts as a conductive thread for the explanation of the own way of being of the project. The analytical part focuses on the study of five examples of structuralist architecture, for those who intends to the physical construction of the theoretical model. The experiment that closes the nvestigation, consists of reconstruction, through the game, of one of these models. The intervention on the same one has been done in laboratory conditions, which allowed the monitoring (realtime) and video recording of the formal construction processes. The thesis we propose has been formulated in the following terms: If an architectural project can be analytically decomposed and, through this decomposition, you can reach the deep structure that originates it; then it is possible to reconstruct it and explain it, in terms of "game", regardless of the final form achieved.

[gl] O proxecto arquitectónico centra esta investigación na que o fenómeno do xogo é considerado como paradigma interpretativo do feito proxectual no plano estructural. O traballo organizouse en tres apartados: conceptual, analítico e experimental, cos que se pretende abranguer completamente o campo de investigación. O apartado conceptual do estudo ten por finalidade acoutar o que se entende por carácter estructural da proxectación arquitectónica, e dentro deste, o concepto de xogo intervén como fío condutor para a explicación do propio modo de ser do proxecto. A parte analítica céntrase no estudo de cinco exemplos de arquitectura estructuralista, para os que se propón a construción física do seu modelo teórico. O experimento que pecha a investigación, consiste na reconstrución, a través do xogo, dun destes modelos. A intervención sobre o mesmo realizouse en condicións de laboratorio, que permitiron a monitorización (en tempo real) e a gravación en vídeo dos procesos de construción formal. A tese que propoñemos formulouse nos seguintes termos: se un proxecto arquitectónico se pode descompoñer analiticamente e, a través desa descomposición, se pode chegar á estrutura profunda que o orixina; entón é posible recompoñelo e explicalo, en clave de "xogo", con independencia da forma final alcanzada.
[en] This paper presents a proposal for the implementation of several active teaching-learning methods in the classrooms of two postgraduate programs at the University of A Coruña, by members of the teaching innovation group in English and Irish studies. This group has worked and continues to work with various student-centred methodologies in the teaching practice, in which students are also active agents of their learning process. Teachers, thus, acquire a new role as guides and facilitators of teaching experiences. We will foster the use of strategies of cooperative learning and flipped classroom, so that students can assimilate and become familiar with these two methodologies. Therefore, we will describe the tasks carried out in the subject of Teaching-Learning Methodology of the foreign language in the Master's Degree in Secondary Education. Besides, we will show a project designed for the subject Models of literary and cultural interpretation of the interuniversity Master's degree in Advanced English Studies. In this case, techniques related to personal learning environments (PLE) will be used by the students for the selection, organization and creation of digital contents included in the aforementioned subject. As a conclusion, we will point out the benefits obtained in this experience as the basis for our commitment to employing active methodologies with postgraduate students. Our content is to maintain and deepen the implementation of these methodologies in the coming years.

[gl] Neste traballo preséntase unha proposta para a implementación na aula de varios métodos de ensino-aprendizaxe activos en programas de posgrao da Universidade da Coruña impartidos por integrantes do Grupo de Innovación Docente en Estudos ingleses e irlandeses. Este grupo traballou e segue a traballar de forma continuada incluindo na súa práctica docente diversas metodoloxías nas que o alumnado sexa o centro da aula e axente activo da súa aprendizaxe. O profesorado adquire así un novo rol como guía e facilitador das experiencias docentes. Exporemos a utilización de estratexias das metodoloxías de aprendizaxe cooperativa e de aula invertida ou flipped classroom para que o alumnado asimile e se familiarice de xeito práctico con estas dúas praxes docentes. Polo tanto, mostraranse as actividades realizadas na materia de Métodoloxía de ensino-aprendizaxe da lingua estranxeira no Mestrado de Secundaria da Universidade da Coruña, e a continuación, presentarase un proxecto deseñado para a materia Modelos de Interpretación Literario-cultural do Mestrado Interuniversitario en Estudos Ingleses Avanzados. Neste caso, trátase de utilizar técnicas relacionadas con entornos persoais de aprendizaxe (PLE) para a selección, organización e creación de contidos dixitais incluidos na materia mencionada. A modo de conclusión, sinalaremos os beneficios obtidos como fundamento da nosa aposta polas metodoloxías activas na docencia universitaria, nas que continuaremos a afondar nos vindeiros cursos.
[en] The present work forms a part of more wide other one on the so called Corporative Social Responsibility, this beyond the strict economic profit that obviously it moves to the companies. Our investigation is of juridical character and therefore it is a question of analyzing the normative aspects that gather this element in the different instances of production of procedure, concretely in the present article from the international organizations.

[gl] Este traballo forma parte dun estudo máis amplo sobre a chamada responsabilidade social empresarial, ese algo máis aló do estrito lucro económico que obviamente move as empresas. A nosa investigación é de carácter xurídico e, por tanto, nela trátase de analizar os aspectos normativos que recollen ese elemento nas diferentes instancias de elaboración de normas, no tocante a este artigo, concretamente desde os organismos internacionais.
[en] Rheumatoid arthritis (AR) is a chronic inflammatory autoimmune disease that affects approximately 1% of the world's population, with the synovial joints as the main target organ. Among the most direct consequences, RA can lead to loss of joint function, disability, reduced quality of life and increased mortality, as well as a significant social burden. In recent years, much research has highlighted the central role of mitochondria in autoimmune diseases, but the relationship between mitochondrial dysfunction and the immune/inflammatory response in RA remains unclear. In this regard, previous studies carried out by the Ageing and Inflammation group in human synoviocytes showed that mitochondrial dysfunction is involved in the activation of the inflammatory response characteristic of arthritic pathology; likewise, it was also observed that the function of resveratrol, a natural compound with antiinflammatory and antioxidant properties, was able to reduce the severity of RA in an experimental animal model of antigen-induced arthritis (AIA). Following this line, the aim of this Master's thesis is to investigate the relationship between mitochondrial dysfunction and the activation of the inflammatory response in two cell types involved in RA, paying special attention to the possible anti-inflammatory effect of an antioxidant diet with resveratrol.

[gl] A artrite reumatoide (AR) é unha doenza inflamatoria e crónica de carácter autoinmune que afecta aproximadamente ao 1% da poboación mundial e que ten como principal órgano diana as articulacións sinoviais. Entre as súas consecuencias máis directas, a AR pode dar lugar á perda de función articular, discapacidade, redución da calidade de vida e aumento da mortalidade, sumado a unha importante carga social. Nos últimos anos, numerosas investigacións evidenciaron o papel fundamental da mitocondria nas enfermedades autoinmunes, aínda que segue sen coñecerse con claridade a relación entre a disfunción mitocondrial e a resposta inmune/inflamatoria no seo da artrite reumatoide (AR). En relación, estudos previos realizados polo grupo de Envellecemento e Inflamación en sinoviocitos humanos, mostraron que a disfunción mitocondrial participa na activación da resposta inflamatoria característica da patoloxía artrítica; así mesmo, tamén se observou como o resveratrol, un composto natural con propiedades antiinflamatorias e antioxidantes, foi capaz de reducir a severidade da AR nun modelo animal experimental de artrite inducida por antíxeno (AIA). Seguindo esta liña, a finalidade deste Traballo de Fin de Máster é investigar a relación entre a disfunción mitocondrial e a activación da resposta inflamatoria en dous tipos celulares implicados na AR, prestando especial atención ao posible efecto antiinflamatorio dunha dieta antioxidante con resveratrol.
[en] Introduction: acquired brain damage has a significant impact on people's lives, as it affects occupational balance (OB), quality of life (QoL) and occupational performance (OP). Objective: to analyze the relation between OB, QoL and OP of adults who have had a stroke. Methodology: an observational, cross-sectional study was conducted using a quantitative design. Thirty people who experienced a stroke at least a year ago participated. The OB, QoL and OP were evaluated through the OBQ-E, ECVI-38 and SIS-16, respectively. In addition, sociodemographic and clinical data were collected. Descriptive and bivariate statistical analyses were conducted. Results: a total of 30 people between 28 and 99 years of age participated (mean age=69 years [18.2]; men=90%). 76.7% of participants currently receive intervention from occupational therapy (OT). Overall, participants perceive a high OB and OP. The most affected domains of the QoL were those of socio-familial functions and physical state, although overall QoL was significantly affected. The three variables show a specific relationship: OB and OP show a moderate but not significant correlation; however, QoL was significantly correlated with both OB and OP. Conclusions: although people with stroke report good OB and OP, their QoL is affected. In turn, QoL is related to OB and OP.

[gl] Introdución: o dano cerebral adquirido ten un impacto significativo na vida das persoas, afectando ao equilibrio ocupacional (EO), á calidade de vida (CV) e ó desempeño ocupacional (DO). Obxectivo: analizar a relación entre o EO, a CV e o DO de persoas adultas que tiveron un ictus. Metodoloxía: estudo observacional, de deseño transversal e analítico cuantitativo. Participaron 30 persoas que sufriron un ictus hai máis dun ano. O EO, a CV e o DO foron avaliados a través das ferramentas OBQ-E, ECVI-38 o SIS-16, respectivamente. Ademáis, recolléronse datos sociodemográficos e clínicos. Empleáronse análises estatísticas descritivas e bivariadas. Resultados: participaron un total de 30 persoas de entre 28 e 99 anos, (idade media=69 anos [18,2]; homes=90%). O 76,7% dos participantes reciben actualmente intervención dende terapia ocupacional (TO). En xeral, os participantes perciben un alto EO e DO. Os dominios máis afectados da CV foron os de funcións sociofamiliares e estado físico, e en xeral, apréciase a CV gravemente afectada. As tres variables mostran relacións específicas: o EO e DO mostran unha correlación moderada pero non significativa; mais a CV correlacionouse significativamente tanto co EO como co DO. Conclusións: aínda que as persoas con ictus reportan bo EO e DO, a súa CV está afectada. A súa vez, a CV relaciónase co EO e o DO.